***Návrh VZN vyvesený na úradnej tabuli v obci Hrušov a uverejnený na internetovej stránke obce dňa: 03.06.2014 a zvesený dňa: ...............2014.***

***VZN vyhlásené: vyvesením na úradnej tabuli v obci Hrušov a uverejnené na internetovej stránke obce dňa: ..............2014. Zvesené dňa: ...............2014.***

***VZN nadobúda účinnosť ................2014.***

**Všeobecne záväzné nariadenie obce Hrušov**

**č. 2/2014**

**o spôsobe náhradného zásobovania vodou a odvádzania odpadových vôd a o zneškodňovaní obsahu žúmp na území obce Hrušov**

Obecné zastupiteľstvo v Hrušove na základe ustanovenia § 6 ods.1 zákona č. 369/1990 Zb. o obecnom zriadení v znení neskorších predpisov a ustanovení § 37 ods. 7 písm. c) zákona č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov vydáva

**Všeobecne záväzné nariadenie obce Hrušov č. 2/2014 o spôsobe náhradného zásobovania vodou a odvádzania odpadových vôd a o zneškodňovaní obsahu žúmp na území obce Hrušov**

**§ 1**

**Predmet úpravy**

Toto všeobecne záväzné nariadenie upravuje:

1. dočasné obmedzenie alebo zákaz užívania pitnej vody na iné účely, ak je to nevyhnutné na zabezpečenie zásobovania pitnou vodou v obci v čase jej nedostatku,
2. spôsob náhradného zásobovania vodou a náhradného odvádzania odpadových vôd a o zneškodňovaní obsahu žúmp.

**§ 2**

**Dočasné obmedzenie alebo zákaz užívania pitnej vody**

1. Dočasne obmedziť alebo zakázať užívanie pitnej vody z verejného vodovodu na iné účely ako je zásobovanie obyvateľov pitnou vodou môže vyhlásiť starosta obce v mieste obvyklým spôsobom v dôsledku poklesu výdatnosti vodného zdroja, najmä vplyvom nepriaznivých klimatických

podmienok, deštrukčnej činnosti na zariadeniach zásobovacieho systému a kontaminácie pitnej vody.

Vo vyhlásení sa uvedie čas od kedy do kedy platí obmedzenie alebo zákaz užívania pitnej vody z verejného vodovodu na iné účely ako je zásobovanie obyvateľov pitnou vodou.

2. V čase obmedzenia užívania pitnej vody na iné účely ako je zásobovanie obyvateľov pitnou vodou je zakázané počas dňa od 05:00 hod - do 11:00 hod. a od 15:00 hod - do 22:00 hod. používanie pitnej vody z verejného vodovodu na polievanie záhrad, ihriska, verejných priestranstiev, polievanie hrobových miest na cintoríne, umývanie áut, napúšťanie bazénov a záhradných jazierok, stavebné účely a upratovanie.

3.V čase zákazu užívania pitnej vody na iné účely ako je zásobovanie obyvateľov pitnou vodou je zakázané celodenne, t.j. 24 hodín používanie pitnej vody z verejného vodovodu na polievanie záhrad, ihriska, verejných priestranstiev, polievanie hrobových miest na cintoríne, umývanie áut, napúšťanie bazénov a záhradných jazierok, stavebné účely a upratovanie.

4. Dodávka pitnej vody bude v plnom rozsahu obnovená ihneď po odpadnutí dôvodov obmedzenia alebo zákazu užívania pitnej vody z verejného vodovodu na iné účely, ako je zásobovanie obyvateľov pitnou vodou. O obnovení dodávky pitnej vody obec informuje obyvateľov v mieste obvyklým spôsobom.

**§ 3**

**Spôsob náhradného zásobovania pitnou vodou**

* + 1. Ak nemožno zabezpečiť dodávku pitnej vody verejným vodovodom na dobu dlhšiu ako 24 hodín, starosta obce v spolupráci s prevádzkovateľom verejného vodovodu zabezpečí dodávku pitnej vody náhradným zásobovaním pitnou vodou.

Dodávka pitnej vody náhradným zásobovaním sa zabezpečuje rozvozom cisternami alebo inými prepravnými prostriedkami.

V období núdzového zásobovania pitnou vodou sa prísne zakazuje používanie pitnej vody na iné účely.

* + 1. Odberné miesta, miesta a čas pristavenia cisterny s pitnou vodou oznámi obec v mieste obvyklým spôsobom.
    2. Pri dodávke pitnej vody náhradným zásobovaním sa zabezpečuje dodávka pitnej vody v zníženom množstve.

Minimálna potreba pitnej vody na núdzové zásobovanie pitnou vodou je 15 litrov na osobu denne, v mimoriadne nepriaznivých podmienkach 5 litrov na osobu denne, najviac na tri po sebe nasledujúce dni.

* + 1. Dodávky úžitkovej vody na sociálne a hygienické účely bude zabezpečená z prírodných zdrojov, resp. z vlastných studní obyvateľov.
    2. Zásobovateľ zodpovedá za to, že pri náhradnom zásobovaní pitnou vodou - cisternou nedôjde k zníženiu jej kvality, pričom voda musí spĺňať všetky podmienky na kvalitu pitnej vody.

**§ 4**

**Práva a povinnosti odberateľov pitnej vody**

Odberateľ pitnej vody - fyzická osoba, právnická osoba a fyzická osoba podnikateľ:

* + - 1. pri náhradnom zásobovaní pitnou vodou má právo na odber pitnej vody v stanovenom množstve,
      2. je povinný v čase dočasného obmedzenia alebo zákazu užívania pitnej vody z verejného vodovodu na iné účely ako je zásobovanie obyvateľov pitnou vodou hospodárne nakladať s pitnou vodou,
      3. je povinný dodržiavať pokyny starostu obce pri odoberaní pitnej vody na odbernom mieste,
      4. zodpovedá za kvalitu už odobratého množstva pitnej vody

**§ 5**

**Spôsob náhradného odvádzania odpadových vôd a zneškodňovania obsahu žúmp**

* + - * 1. Ako náhradné odvádzanie odpadových vôd a zneškodňovanie obsahu žúmp až do vybudovania verejnej kanalizácie sa určuje odvoz odpadu zo žúmp a septikov pomocou fekálnych vozov organizácií, ktoré sa likvidáciou takéhoto druhu odpadu profesionálne zaoberajú.
        2. Prevádzkovateľ žumpy musí zabezpečiť vyprázdňovanie žumpy v intervaloch primeraných kapacite žumpy na vlastné náklady prostredníctvom oprávnených právnických a fyzických osôb.
        3. Prevádzkovateľ žumpy si objednáva vývoz žumpy priamo u organizácie oprávnenej na túto činnosť.
        4. Prevádzkovateľ žumpy je povinný predložiť na požiadanie kontrolnému orgánu obce Hrušov doklad o spôsobe zhodnotenia alebo zneškodnenia odpadových vôd zo žúmp.

**§ 6**

**Stavba a prevádzka žumpy**

1. Žumpa je podzemná vodotesná nádrž bez odtoku, určená na zhromažďovanie odpadových vôd z domácností.

Stavba žumpy musí zodpovedať príslušným všeobecne záväzným právnym predpisom a technickým normám.

Umiestnenie žumpy na pozemku musí umožňovať prístup k žumpe za účelom jej vyprázdňovania a musí byť umiestnená tak, aby umožňovala výhľadové pripojenie stavby na verejnú kanalizáciu.

Dno a steny žumpy musia byť vodotesné - nepriepustné, tak aby odpadová voda nepresakovala do okolitého prostredia a neznečisťovala ho.

Prevádzkovateľ žumpy je povinný vybudovať a prevádzkovať žumpu tak, aby nedochádzalo k únikom odpadových vôd zo žumpy do okolia a k ohrozovaniu alebo poškodzovaniu zdravia obyvateľov alebo životného prostredia.

Najmenšia vzdialenosť žumpy od studne individuálneho zásobovania vodou musí zodpovedať príslušnými slovenským technickým normám.

7. Odpadová voda odvádzaná do žúmp nie je, na rozdiel od kalu zo septikov, komunálnym odpadom

a nevzťahuje sa naň režim zberu a zneškodňovania komunálnych a drobných stavebných odpadov.

**§ 7**

**Upozornenia, zákazy a sankcie**

Do žúmp nie je možné odvádzať zrážkovú vodu.

Zakazuje sa vypúšťať obsah žúmp do povrchových vôd a do podzemných vôd.

Právnickej osobe alebo fyzickej osobe oprávnenej na podnikanie v zmysle § 13 ods. 9 písm. a) zákona č. 369/1990 Zb. o obecnom zriadení v znení neskorších predpisov môže obec za porušenie ustanovení tohto VZN uložiť pokutu až do výšky 6 638 eur.

Fyzickej osobe v zmysle § 46 zákona č. 372/1990 Zb. o priestupkoch v znení neskorších predpisov môže byť za porušenie tohto VZN uložená pokuta do výšky 33 eur.

Pri určovaní výšky pokuty sa prihliada najmä na škodlivé následky porušenia povinnosti, dĺžku trvania protiprávneho stavu a na okolnosti, za ktorých k porušeniu povinnosti došlo.

Pokuta je splatná do 30 dní od nadobudnutia právoplatnosti rozhodnutia.

Výnos z pokút uložených obcou je príjmom rozpočtu obce.

**§ 8**

**Záverečné ustanovenia**

Kontrolu nad dodržiavaním tohto nariadenia vykonávajú:

starosta obce,

poslanci Obecného zastupiteľstva v Hrušove

iné dotknuté kontrolné organy.

Zmeny a doplnky tohto VZN sú možné len po ich schválení Obecným zastupiteľstvom v Hrušove. Na prijatí „Všeobecne záväzného nariadenia obce Hrušov č. 2/2014 o spôsobe náhradného zásobovania vodou a odvádzania odpadových vôd a o zneškodnení obsahu žúmp na území obce Hrušov " sa Obecné zastupiteľstvo v Hrušove uznieslo Uznesením č. ./2014 dňa 09.06.2014Všeobecne záväzné nariadenie obce Hrušov č. 2/2014 o spôsobe náhradného zásobovania vodou a odvádzania odpadových vôd a o zneškodnení obsahu žúmp na území obce Hrušov je vyhlásené vyvesením na úradnej tabuli a mieste obvyklým od ..................... do ................. Účinnosť nadobúda dňom .............2014.

Gabriel PARTI, starosta obce